આપણે કેટલાક દિવસોને શુભ માનીએ છીએ અને સારા કામોની શરૂઆત તે દિવસોએ કરીએ છીએ. તે જ રીતે કેટલાક દિવસો શુભકાર્યોની શરૂઆત માટે અયોગ્ય માનીએ છીએ. પણ આજનો દિવસ વિશેષ છે. આમ તો પંચાંગ એને કદાચ દ્વિત્તિય અમાવસ્યા તરીકે ઓળખશે. પણ અહીં તો પ્રચલિત ભાષામાં આજે છે “ધોકો” – “ખાલી” દિવસ. હું નાનો હતો અને પહેલીવાર આ દિવસ વિષે જાણ્યું ત્યારે કુતુહલથી વડીલોને પૂછ્યું કે ધોકો એટલે શું? જવાબ મળ્યો, “ખાલી દિવસ.” મને થયું એ વળી શું? એ દિવસે કરવાનું શું? તો જવાબ મળ્યો’તો, “કાંઈ નહિ.”